Държавен вестник, бр. 25, 2023 г., стр. 31

БРОЙ  25	
Д Ъ Р Ж А В Е Н  В Е С Т Н И К 	
СТР.  31  
4. Изисквания към материалната база
Обучението по теория се осъществява в 
специализирани учебни кабинети, а по прак­
тика – в учебни работилници и лаборатории.
4.1. Учебен кабинет
Обучението по теория се провежда в уче­
бен кабинет или в зала. Учебният кабинет е 
оборудван с работно място за всеки обуча­
ван (работна маса и стол), работно място за 
обучаващия (работна маса и стол), мебели 
(предимно шкафове за различни цели), екрани 
и стойки за окачване на онагледяващи табла, 
демонстрационни макети и модели, учебна 
дъска, аудио-визуална техника, мултимедиен 
проектор и екран, компютър с инсталирани 
програмни продукти, необходими за учебния 
процес, информационни табла, учебни филми, 
достъп до интернет. 
4.2. Компютърен кабинет
Компютърният кабинет трябва да предлага 
персонален компютър на всеки обучаван с 
необходимия специфичен хардуер и софтуер, а 
също и инсталирани в мрежа принтер и скенер, 
мултимедиен проектор и достъп до интернет.
4.3. Кабинети по практика
4.3.1. Измервателна лаборатория 
В измервателната лаборатория трябва да 
има: мултицети, стендове и осцилоскопи за 
измерване на параметри и характеристики на 
електронни изделия; макети на функционални 
блокове, възли и устройства за изследване, 
компютърни конфигурации за симулация на 
специфични процеси и методи в електрониката.
4.3.2. Учебна работилница по електрически 
и механичен монтаж и демонтаж
В учебната работилница трябва да има: 
специализирани работни маси с токозахранващ 
блок и изводи за постоянно напрежение със 
следните стойности: регулируемо ± 2 до 36 
V и променливо напрежение ~230 V; набор 
от инструменти за запояване и разпояване на 
електронни елементи, изработване на обемен 
монтаж (поялници, вакуумпомпи, пинцети, 
отвертки), набор от експериментални платки; 
набор от елементи и градивни материали за 
изработване на различни възли и електронни 
устройства.
4.3.3. Лаборатория за изучаване на ос­
новните принципи на електротехниката и 
електрониката
Лабораторията следва да бъде оборудвана 
с макети и действащи образци, захранващи и 
измервателни уреди: генератори, токоизточ­
ници, осцилоскопи, мултицети и др. 
4.3.4. Специализирана лаборатория по ав­
томатизация с налични:
 – работни маси, столове, учебна дъска и 
средства за здравословни и безопасни условия 
на работа;
 – стенд за реализиране и изледване на 
пневматични и електропневматични компо­
ненти и схеми;
 – учебни стендове за изследване на регу­
латори и САР;
 – сензори, вторични прибори, автоматич­
ни регулатори, изпълнителни механизми и 
регулиращи органи;
 – техническа и технологична документа­
ция, справочна и научна информация, компют­
ри и специализирани програмни продукти, 
достъп до интернет.
4.3.5. Специализирана лаборатория по ко­
муникации, оборудвана със:
 – работни маси, столове, учебна дъска, 
контейнери за отпадъчни влакна, предпазни 
очила и други средства за здравословни и 
безопасни условия на работа;
 – захранващи и измервателни уреди, ком­
плект инструменти;
 – учебни пособия: демонстрационни ма­
кети и модели; измервателна апаратура, 
характерна за специалността: генератори, 
токоизточници, осцилоскопи, нивоизмерители, 
спектрални анализатори, мултицети и др.;
 – различни видове оптични и съобщителни 
кабели, оптични шнурове;
 – комплекти с инструменти за обработване 
на съобщителни кабели, оптични кабели и 
оптични влакна; 
 – комплект с инструменти за монтаж на 
оптични конектори, оптичен микроскоп;
 – макети и действащи образци за про­
веждане на изследвания на преносни линии;
 – техническа и технологична документа­
ция, справочна и научна информация, компют­
ри и специализирани програмни продукти, 
достъп до интернет.
5. Изисквания към обучаващите 
Право да преподават по учебните предмети 
или модули по професионална подготовка 
имат лица с висше образование по съответ­
ната специалност. 
По учебен предмет или модул от професио­
налната подготовка, за който няма съответно 
професионално направление в Класификатора 
на областите на висше образование и професи­
оналните направления, приет с Постановление 
№ 125 от 2002 г. на Министерския съвет (ДВ, 
бр. 64 от 2002 г.), могат да преподават лица 
без висше образование и без професионална 
квалификация „учител“, ако са придобили 
професионална квалификация по съответната 
специалност при условията и по реда на Закона 
за професионалното образование и обучение. 
Препоръчително е на всеки три години 
обучаващите да преминават курс за актуали­
зиране на професионалните знания, умения 
и компетентности.